Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi likumā "Par valsts pensijām"**

**(Nr. 821/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(9)** | **Ministru kabineta atzinums** | **Komisijas atzinums** |
|  | Izdarīt likumā "Par valsts pensijām" (Latvijas Republikas Saeimas un Ministru Kabineta Ziņotājs, 1996, 1., 24. nr.; 1997, 3., 13. nr.; 1998, 1., 24. nr.; 1999, 11., 23. nr.; 2002, 2. nr.; 2004, 6. nr.; 2005, 13., 24. nr.; 2006, 24. nr.; 2007, 24. nr.; 2008, 7., 10., 14. nr.; 2009, 8., 15. nr.; Latvijas Vēstnesis, 2009, 199. nr.; 2010, 16., 205. nr.; 2011, 202. nr.; 2012, 104. nr.; 2013, 112., 137., 194. nr.; 2014, 75. nr.; 2015, 122. nr.; 2016, 57., 241. nr.; 2017, 128. nr.; 2018, 87., 196. nr.; 2019, 240. nr.) šādus grozījumus: | **1**  **2** | **Juridiskais birojs**  *Juridiskais birojs izskatīja likumprojektu “Grozījumi likumā “Par valsts pensijām”” (Nr. 821/Lp13) un sniedz šādu atzinumu par likumprojektu pirms otrā lasījuma:*  *1. Likumprojekts paredz noteikt minimālās vecuma pensijas, invaliditātes pensijas un apgādnieka zaudējuma pensijas aprēķina bāzi, šo bāzes apmēru izsakot skaitliskā apmērā. Šo pensiju minimālos apmērus plānots pārskatīt atbilstoši likumā “Par sociālo drošību” noteiktajai minimālo ienākumu sliekšņu pārskatīšanas kārtībai. Juridiskais birojs vērš komisijas uzmanību uz to, ka nedz konkrētais likumprojekts, nedz ar to saistītais likumprojekts “Grozījums likumā “Par sociālo drošību”” (Nr. 817/Lp13) šobrīd neietver šādu minimālo ienākumu sliekšņu noteikšanas pamatprincipus, kā arī pietiekami regulāru šo sliekšņu pārskatīšanas kārtību, tādējādi neievērojot Satversmes tiesas spriedumus lietās Nr. 2019-24-03, Nr. 2019-25-03, Nr. 2019-27-03.*  *Atbilstoši Satversmes tiesas judikatūrai, likumdevējam likumdošanas procesā jāizlemj svarīgākie jautājumi, detalizētāku noteikumu un likuma ieviešanai dzīvē nepieciešamo tehnisko normu izstrādāšanai pilnvarojot Ministru kabinetu vai citu valsts institūciju (sk. Satversmes tiesas 2020. gada 25. jūnija sprieduma lietā Nr. 2019-24-03 19. punktu). Minimālo ienākumu sliekšņa noteikšana ir saistīta ar valsts pienākumu izveidot tādu sociālās drošības sistēmu, kura nodrošina cilvēka cieņas aizsardzību, sociālekonomisko atšķirību izlīdzināšanu un valsts ilgtspējīgu attīstību. Tādēļ minimālo ienākumu sliekšņa noteikšanas metodes pamatprincipu izstrāde ir tik būtisks jautājums, ka tas jāizlemj pašam likumdevējam (sal. sk. Satversmes tiesas 2020. gada 25. jūnija sprieduma lietā Nr. 2019-24-03 20. punktu). Minimālo ienākumu sliekšņa noteikšanas pamatprincipu neiekļaušana likumā padara neparedzamu minimālo ienākumu sliekšņa pārskatīšanu nākotnē, jo nepastāv likumā noteikti pamatprincipi pēc kuriem būtu jāvadās šādu slieksni pārskatot. Turklāt pat ja šādi pamatprincipi tiktu noteikti, skaitļu iekļaušana likumā radītu pienākumu likumdevējam grozīt likumu, katru reizi, kad šie minimālo ienākumu sliekšņi tiktu paaugstināti. Attiecīgi likumprojektā nepieciešams ietvert pensiju minimālo apmēru noteikšanas pamatprincipus, nevis konkrētus skaitļus.*  **Juridiskais birojs**  *2. Likumprojekta anotācijā nav atrodams piedāvāto grozījumu izvērtējums attiecībā uz atbilstību valsts starptautiskajām saistībām. Likumprojekta anotācijā norādīts, ka likumprojekts šo jomu neskar (sk. likumprojekta anotācijas 13. lpp.) Juridiskais birojs vērš uzmanību uz to, ka likumdevējs 2013. gada 14. februārī pieņēma un 2013. gada 27. februārī stājās spēkā likums “Par Pārskatīto Eiropas Sociālo hartu”, ar kuru tika pieņemta un apstiprināta (ratificēta) 1996. gada 3. maijā Pārskatītā Eiropas Sociālā harta (turpmāk – Harta). Saskaņā ar minētā likuma 2. pantu Latvijas Republika apņēmās atzīt sev par saistošiem vairākus Hartas II sadaļas pantus, tostarp 12. panta 1. un 2. punktu (tiesības uz sociālo drošību).*  *Eiropas Sociālo tiesību komiteja (turpmāk – komiteja), kuras kompetencē ir pārbaudīt, vai dalībvalstī esošā situācija atbilst Hartas prasībām, skaidrojot Hartas 12. panta 1.punktu, ir norādījusi, ka sociālās drošības sistēmai jāspēj personai garantēt efektīvas tiesības saņemt sociālo nodrošinājumu. Hartas 12. panta 1. punkts prasa, lai sociālais nodrošinājums būtu adekvāts. Proti, sociālā nodrošinājuma apmēram, ja tas ir ienākumus aizstājošs, ir jābūt tādam, lai tas veidotu samērīgu daļu no iepriekšējiem ienākumiem, un tas nedrīkst būt zemāks par nabadzības slieksni, kas ir 50 % no ienākumu mediānas uz vienu ekvivalento patērētāju, kas aprēķināta, balstoties uz Eurostat noteikto nabadzības riska slieksni. Gadījumā, ja ienākumus aizstājošs sociālā nodrošinājuma apmērs ir robežās no 40 līdz 50 % no ienākumu mediānas uz vienu ekvivalento patērētāju, tad jāņem vērā arī citi (pēc to mērķa) personai nodrošinātie sociālā atbalsta pasākumi, un gadījumā, ja to kopējais apmērs sasniedz 50 %, tad to var uzskatīt par atbilstošu Hartas 12. panta 1. punktam. Tomēr, ja sociālā nodrošinājuma apmērs, kas ir ienākumus aizstājošs, jau sākotnēji ir mazāks par 40 %, tad tas ir acīmredzami neatbilstošs, un tāpēc tā summēšana ar citiem sociālā atbalsta pasākumiem nevar šādu situāciju vērst par atbilstošu Hartas 12. panta 1. punktam (sk. Eiropas Sociālo tiesību komitejas judikatūras apkopojumu. 12. pants. Tiesības uz sociālo drošību 2018. gada 31. decembris, 137. lpp. Pieejams: https://rm.coe.int/digest-2018-parts-i-ii-iii-iv-en/1680939f80).Komiteja 2018. gada 24. janvāra secinājumos par situāciju Latvijā atzina, ka situācija Latvijā neatbilst Hartas 12. panta 1. punktam, citstarp norādot, ka minimālās vecuma pensijas un invaliditātes pensijas apmērs Latvijā ir acīmredzami nepietiekams (sk. Eiropas Sociālo tiesību komiteja. Secinājumi 2017, Latvija. Eiropas Sociālā Harta. 12. pants tiesības uz sociālo drošību. 1. punkts sociālās drošības sistēmas esība. Pieejams: http://hudoc.esc.coe.int/eng?i=2017/def/LVA/12/1/EN).*  *Ņemot vērā iepriekš minētās starptautiskās saistībās un to, ka atbilstības izvērtējums attiecībā uz šīm saistībām nav iekļauts likumprojekta anotācijā, aicinām uzklausīt likumprojektu autoru skaidrojumu par likumprojektā piedāvātā regulējuma atbilstību valsts starptautiskajām saistībām.* |  |  |
| **3.pants. Tiesības uz valsts sociālās apdrošināšanas pensiju**  (1) Tiesības uz valsts sociālās apdrošināšanas pensiju (turpmāk — valsts pensija) saskaņā ar šā likuma nosacījumiem ir Latvijas teritorijā dzīvojošām personām, kas bijušas pakļautas valsts obligātajai pensiju apdrošināšanai. |  | **3** | **Deputāti D.Reizniece-Ozola, V.Valainis**  Papildināt likumprojektu ar 8.pantu šādā redakcijā:  “izteikt likuma 3.panta pirmo daļu šādā redakcijā:  (1) Tiesības uz valsts sociālās apdrošināšanas pensiju (turpmāk — valsts pensija) saskaņā ar šā likuma nosacījumiem ir Latvijas teritorijā dzīvojošām personām, kas bijušas pakļautas valsts obligātajai pensiju apdrošināšanai un Latvijas pilsoņiem, kas bijušas pakļautas valsts obligātajai pensiju apdrošināšanai, neatkarīgi no to dzīves vietas.” |  |  |
| **10.pants. Apdrošināšanas stāža apliecināšana**  Apdrošināšanas stāžu apliecina Valsts sociālās apdrošināšanas aģentūrā uzkrātie dati, kas pierāda apdrošināšanas iemaksu izdarīšanu. |  | **4** | **Deputāti D.Reizniece-Ozola, V.Valainis**  Papildināt likumprojektu ar 6.pantu šādā redakcijā:  “izteikt likuma 10.pantu šādā redakcijā:  “10.pants. Apdrošināšanas stāža apliecināšana  1. Apdrošināšanas stāžu apliecina Valsts sociālās apdrošināšanas aģentūrā uzkrātie dati, kas pierāda apdrošināšanas iemaksu izdarīšanu.  2. Personas izdevumi par uzkrāto darba un tam pielīdzināto periodu līdz 1990.gada 31.decembrim pierādīšanu tiek kompensēti no valsts budžeta Ministru kabineta noteiktajā kārtībā.”” |  |  |
| **12.pants. Vecuma pensijas aprēķināšana**  (2) Personām, kurām piešķirta vecuma pensija, pensijas apmērs nedrīkst būt mazāks par minimālās vecuma pensijas apmēru. Ministru kabinets nosaka minimālās vecuma pensijas aprēķina bāzi, kā arī minimālās vecuma pensijas apmēru, piešķiršanas un pārskatīšanas kārtību. | 1.  12. pantā:  izteikt otro daļu šādā redakcijā:   "(2) Personām, kurām ir šajā likumā noteiktais vecuma pensijas piešķiršanai nepieciešamais apdrošināšanas stāžs, piešķirtās (pārrēķinātās) vecuma pensijas apmērs nedrīkst būt mazāks par minimālās vecuma pensijas apmēru."; |  |  |  |  |
|  | papildināt pantu ar 2.1 un 2.2daļu šādā redakcijā:   "(21) Minimālās vecuma pensijas aprēķina bāze ir 136 *euro*, personām ar invaliditāti kopš bērnības – 163 *euro*. Minimālās vecuma pensijas apmēru nosaka, minimālās vecuma pensijas aprēķina bāzei piemērojot koeficientu 1,1 un par katru nākamo gadu, kas pārsniedz šajā likumā noteikto vecuma pensijas piešķiršanai nepieciešamo apdrošināšanas stāžu, apmēru palielinot par diviem procentiem no minimālās vecuma pensijas aprēķina bāzes. Mainoties vecuma pensijas piešķiršanai nepieciešamā apdrošināšanas stāža lielumam, minimālās vecuma pensijas apmērs nedrīkst būt mazāks par iepriekš noteikto minimālās vecuma pensijas apmēru atbilstoši konkrētajam apdrošināšanas stāžam.  (22) Minimālās vecuma pensijas apmēru nosaka pensijas piešķiršanas (pārrēķināšanas) dienā, kā arī pārskatot minimālās vecuma pensijas aprēķina bāzi. Minimālās vecuma pensijas aprēķina bāzi pārskata atbilstoši likumā "Par sociālo drošību" noteiktajai minimālo ienākumu sliekšņu pārskatīšanas kārtībai." |  |  |  |  |
| **16.pants. Invaliditātes pensijas aprēķināšana**  (1) Invaliditātes pensiju atkarībā no tā, kāda invaliditātes grupa ir noteikta — pirmā, otrā vai trešā —, piešķir:  2) III grupas invaliditātes gadījumā — valsts sociālā nodrošinājuma pabalsta līmenī. | 2.  16. pantā:  aizstāt pirmās daļas 2. punktā vārdus "valsts sociālā nodrošinājuma pabalsta līmenī" ar vārdiem un skaitļiem "invaliditātes pensijas aprēķina bāzes līmenī, kas ir 136 *euro*, bet personām ar invaliditāti kopš bērnības – 163 *euro* (turpmāk – invaliditātes pensijas aprēķina bāze)"; |  |  |  |  |
| (2) I un II grupas invaliditātes pensijas apmērs nedrīkst būt mazāks par valsts sociālā nodrošinājuma pabalstu, kuram piemērots šāds koeficients:  I grupas invaliditātes gadījumā — 1,6;  II grupas invaliditātes gadījumā — 1,4. | aizstāt otrajā daļā vārdus "valsts sociālā nodrošinājuma pabalstu, kuram" ar vārdiem "attiecīgo invaliditātes pensijas aprēķina bāzi, kurai"; |  |  |  |  |
|  | papildināt pantu ar 2.1daļu šādā redakcijā:   "(21) Invaliditātes pensijas apmēru, kāds atbilstoši invaliditātes grupai noteikts šā panta pirmās daļas 2. punktā un šā panta otrajā daļā, pārskata atbilstoši likumā "Par sociālo drošību" noteiktajai minimālo ienākumu sliekšņu pārskatīšanas kārtībai." |  |  |  |  |
| **23.pants. Apgādnieka zaudējuma pensijas aprēķināšana**  (4) Ja apgādnieka apdrošināšanas stāžs iespējamai vecuma pensijai nav mazāks, kā noteikts šajā likumā pensijas piešķiršanas dienā, apgādnieka zaudējuma pensijas apmērs katram bērnam nedrīkst būt mazāks par Ministru kabineta noteikto minimālo apmēru. | 3.  23. pantā:  aizstāt ceturtajā un piektajā daļā vārdus "Ministru kabineta" ar vārdiem "šā panta devītajā daļā"; |  |  |  |  |
| (9) Ministru kabinets nosaka apgādnieka zaudējuma pensijas minimālo apmēru katram bērnam un tā pārskatīšanas kārtību. | izteikt devīto daļu šādā redakcijā:   "(9) Minimālās apgādnieka zaudējuma pensijas apmērs katram bērnam ir:  1) no dzimšanas līdz septiņu gadu vecuma sasniegšanai –136 *euro*;  2) no septiņu gadu vecuma – 163 *euro*."; |  |  |  |  |
|  | papildināt pantu ar desmito daļu šādā redakcijā:   "(10) Minimālās apgādnieka zaudējuma pensijas apmēru pārskata atbilstoši likumā "Par sociālo drošību" noteiktajai minimālo ienākumu sliekšņu pārskatīšanas kārtībai." |  |  |  |  |
| **26.pants. Valsts pensijas pārskatīšana**  (4) Vecuma pensiju pārskatīšanai atkarībā no personas apdrošināšanas stāža, par kuru ir piešķirta (pārrēķināta) pensija, piemēro nevis 50 procentus, bet gan šādus apdrošināšanas iemaksu algu summas reālā pieauguma procentus:  1) 60 procentus — ja stāžs ir no 30 līdz 39 gadiem vai ja vecuma pensija piešķirta par darbu kaitīgos, smagos vai sevišķi kaitīgos, sevišķi smagos darba apstākļos; |  | **5** | **Zaļo un Zemnieku savienības frakcija**  Izteikt likuma 26.panta 4.daļas 1.apakšpunktu sekojošā redakcijā:  60 procentus – ja stāžs ir no 30 līdz 39 gadiem. |  |  |
| 2) 70 procentus — ja stāžs ir no 40 līdz 44 gadiem;  3) 80 procentus — ja stāžs ir 45 gadi un vairāk. |  | **6** | **Zaļo un Zemnieku savienības frakcija**  Papildināt likuma 26.panta 4.daļu ar jaunu 4.apakšpunktu šādā redakcijā:  100 procentus – ja stāžs ir 50 gadi un vairāk vai, ja vecuma pensija piešķirta par darbu kaitīgos, smagos vai sevišķi kaitīgos, sevišķi smagos darba apstākļos |  |  |
| **36.pants. Ieturējumi no valsts pensijas un pārmaksātās pensijas atgūšana**  (2) Ieturējumi no valsts pensijas aprēķināmi no pensijas saņēmējam izmaksājamās summas. Kopējā ieturējumu summa mēnesī nedrīkst pārsniegt 30 procentus no pensijas. Ja pensijas izmaksa tiek izbeigta pirms parāda dzēšanas, Valsts sociālās apdrošināšanas aģentūras nodaļas atlikušo parāda daļu piedzen likumā noteiktajā kārtībā. Izmaksājamais invaliditātes pensijas apmērs pēc ieturējumu izdarīšanas nedrīkst būt mazāks par valsts sociālā nodrošinājuma pabalstu. | 4. Aizstāt 36. panta otrajā daļā vārdus "par valsts sociālā nodrošinājuma pabalstu" ar vārdiem "par attiecīgo invaliditātes pensijas aprēķina bāzi". |  |  |  |  |
| **Pāreja noteikumi**  41.3 Atbilstoši šo pārejas noteikumu 41. punktam piešķirto piemaksu par apdrošināšanas stāžu, kas uzkrāts līdz 1995. gada 31. decembrim un ņemts vērā, piešķirot (pārrēķinot) pensiju, no 2018. gada 1. jūlija par vienu apdrošināšanas stāža gadu nosaka 1,50 *euro* apmērā personām, kurām:  1) vecuma pensija piešķirta līdz 1996. gada 31. decembrim;  2) invaliditātes pensija piešķirta un vecuma pensijas piešķiršanai nepieciešamais vecums sasniegts līdz 1996. gada 31. decembrim un personas turpina saņemt invaliditātes pensiju vai vecuma pensiju. |  | **7** | **Zaļo un Zemnieku savienības frakcija**  Svītrot Pārejas noteikumu tekstu:  “41.3 Atbilstoši šo pārejas noteikumu 41. punktam piešķirto piemaksu par apdrošināšanas stāžu, ~~kas uzkrāts līdz 1995. gada 31. decembrim un ņemts vērā, piešķirot (pārrēķinot) pensiju, no 2018. gada 1. jūlija par vienu apdrošināšanas stāža gadu nosaka 1,50~~ *~~euro~~* ~~apmērā personām, kurām:~~  ~~1) vecuma pensija piešķirta līdz 1996. gada 31. decembrim;~~  2) invaliditātes pensija piešķirta un vecuma pensijas piešķiršanai nepieciešamais vecums sasniegts līdz 1996. gada 31. decembrim un personas turpina saņemt invaliditātes pensiju vai vecuma pensiju. |  |  |
|  |  | **8** | **Zaļo un Zemnieku savienības frakcija**  Papildināt likuma Pārejas noteikumu 41.3 punktu ar tekstu sekojošā redakcijā:  “Noteikt piemaksu par katru darba stāža gadu līdz 1995.ga 31.decembrim 3 eiro apmērā personām, kuras pensionējas līdz 1996.gada 31.decembrim.  Noteikt piemaksu par katru darba stāža gadu līdz 1995.gada 31.decembrim 2 eiro apmērā personām, kuras pensionējās no 1997.gada 1.janvāra līdz 2011.gada 31.decembrim.  Uzsākt noteikt piemaksu par katru darba stāža gadu, kas uzkrāts līdz 1995.gada 31.decembrim 1,5 eiro apmērā personām, kuras pensionējās no 2012.gada 1.janvāra.” |  |  |
|  | 5. Papildināt pārejas noteikumus ar 74. punktu šādā redakcijā:  "74. Par periodu no 2021. gada 1. janvāra līdz 2021. gada 30. aprīlim vecuma pensiju, invaliditātes pensiju un apgādnieka zaudējuma pensiju, kas nosakāma minimālās pensijas apmērā, izmaksā minimālās pensijas apmērā, kāds bija noteikts atbilstoši normatīvajiem aktiem līdz 2020. gada 31. decembrim, un ne vēlāk kā līdz 2021. gada maijam veic šo minimālo pensiju pārrēķinu, un starpību izmaksā vienlaikus ar 2021. gada maijā izmaksājamo pensiju." | **9** | **Deputāti D.Reizniece-Ozola, V.Valainis**  Papildināt likumprojektu ar 7.pantu šādā redakcijā:  “Papildināt likuma pārejas noteikumus ar 74.p. šādā redakcijā:  “Ministru kabinets līdz 2021. gada 1. jūnijam izdod šā likuma 10.panta 2.daļā minētos noteikumus par izdevumu kompensēšanu, kuri ir izveidojušies apdrošināšanas stāža pierādīšanas rezultātā.” |  |  |
|  | Likums stājas spēkā 2021. gada 1. janvārī. |  |  |  |  |